**Көңілді мұғалім. (Әуенді терапия)**

Мақсаты: Мұғалімнің кәсіби құлшынысын арттыру, жігерлендіріп көңіл- күйін көтеру.

Көрнекілік: Музыка аппараты, жағымды, баяу әуенді диск. Табиғат көрінісі бейнеленген сурет (картина) .

Уақыты: 5 - 7 минут.

Ұйымдастыру кезеңі: а) Мұғалімді жайлы креслоға отырғызып, еркін, ыңғайлы, сезінуін қадағалау;

ә) Суретті мұғалімге қарама - қарсы іліп, оған зейін салып, мұқият қарауын өтіну;

б) Әуенді қосар алдында мұғалім көзін жұмуы тиіс.

**Кіріспе: -** Көз алдыңызға жаңа суретте көрген табиғатты елестетіңіз.

* Терең дем алып, әуеннің ыңғайына зейін аударып, менің сөздеріме құлақ салыңыз.
* Ал бастаймыз (музыка қосылады).
* Соқпақ жолмен жүріп келесіз...
* Жол ұзақ шаршадыңыз, шөлдедіңіз...
* Кенет алдыңыздан ғажайып бақ көрінді...
* Алма бағы ...

Қып- қызыл алмалар қол созым жерде...

* Сіз үзіп алып жей бастадыңыз ...

Дәмі керемет....

Жеген сайын жегіңіз келеді...

* Қалтаңыздан дорба алып алмаларды жинай бастадыңыз...
* Күн кешкірді... Қайту керек... Бақтан шығып жолға түстіңіз... иығыңызда дорба ...
* Жүгіңіз ауыр жол бітер емес «Тастап кетсем бе екен?» деген ой келді ...
* Сіз дорбаны емес, жалқау ойыңызды тастап кетіңіз...
* Міне қалашыққа да жеттіңіз... Алдыңыздан қуана секіріп балалар шықты...
* Оларға өзіңіз терген алмалардан үлестіре бастадыңыз...
* Алма тергеніңіз мұншама абырой болар ма? Сізге балалар да, олардың ата- аналары да дән риза...
* Балалардың бақытты күлкісі сіздің де көңіліңізді көкке көтерді!

Музыка тоқтатылып, мұғалім көзін ашады. Өз әсерлерін бөліседі.

**Ескерту:** 1) Әрбір сөйлемнен соң міндетті түрде үзіліс жасалынуы тиіс.

**2)** Психологтың дауыс ырғағы мәнерлі, жағымды шығуы керек.